Konvergencie

Konvergencie je druhý album slovenskej art rockovej formácie Collegium Musicum, ide o prvý slovenský rockový dvojalbum vôbec. Bol nahrávaný v štúdiu Česko-slovenského rozhlasu v Bratislave v septembri a októbri 1971, vydaný bol už na vianočný trh v tom istom roku. Zároveň ide o prvý album vydaný v novo založenom vydavateľstve Opus, ktorý vznikol oddelením od Supraphonu. Album mal veľký úspech, predalo sa okolo 140 000 kusov, Marián Varga dostal zaň tantiémy 250 000 Kčs.

Charakteristika 
Album zahŕňa štyri skladby, prvá a tretia sú spievané, druhá a štvrtá sú čisto inštrumentálne. Marián Jaslovský napísal: Strany dvoch platní Konvergencií sú štyrmi stranami tej istej mince. Označujú cesty, ktorými sa bude Varga uberať s Collegiom i bez neho. Zovretá suita s detským zborom, transformácia Rimského-Korsakova, pesničky, improvizovaná elektronická hudba. a ďalej píše o ňom s prívlastkom:...možno najvýznamnejší album slovenského rocku...

Charakteristika Mariána Vargu 
Ku Konvergenciám sa pre zmenu hlásim rád. Nezvyknem síce počúvať svoje vlastné dosky a o to menej rád sa k nim vyjadrujem, ale túto by som možno dokázal počúvať bez rozpakov. Pre mňa i pre Collegium to bola dôležitá platňa, myslím, že aj pre naše ďalšie fungovanie, už sme vedeli, po akej ceste ideme. Ja sám som bol v tom období hrdý najmä na „Eufóniu“, skúšal som, kam sa dá zájsť v komunikácii s nástrojom, preveroval som limity hammondu aj klavíra až na doraz, a pritom to, aspoň dúfam, ešte celkom nestratilo komunikatívnosť pre poslucháča. To, čo sa mi podarilo tam, som dosiaľ nevydoloval zo žiadneho syntetizátora.

Reedície 
Okrem pôvodného LP vydania vyšlo aj viacero reedícií. Prvá CD edícia je z roku 1992, je poňatá ako: ako komplet Konvergencií s debutovým LP Collegium Musicum a EP Hommage à J.S.Bach a jej obal bol modifikáciou pôvodného návrhu, ďalšia je z roku 2007 obsahuje rovnaké sklady ako pôvodné vinylové vydanie, avšak :novinkou je aj „roztrackovanie“ jednotlivých štyroch častí, ktoré urobil Marián Varga. Súčasťou textu je aj jeho pôvodný príhovor s Kamilom Peterajom, ako aj úryvky z knihy Mariána Jaslovského „Collegium Musicum“ viažúce sa k nahrávaniu Konvergencií.

V marci 2017 vyšla vo vydavateľstve OPUS vinylová reedícia v náklade 500 ks.

Skladby - pôvodná LP verzia

LP 1

Strana A 
 „PF 1972“ (Marián Varga / Kamil Peteraj)  – 22:00

Strana B 
 „Suita po tisíc a jednej noci“ (N. Rimskij-Korsakov / Marián Varga, Fedor Frešo, Dušan Hájek, František Griglák)  – 22:33

LP 2

Strana C 
 „Piesne z kolovrátku“ (Marián Varga / Fedor Frešo / Dušan Hájek / František Griglák / Kamil Peteraj)  – 17:53

Strana D 
 „Eufónia“ (Marián Varga)  – 20:06

Skladby - CD reedícia z roku 1992

CD 1 
 „Hommage à J. S. Bach“ (Marián Varga) - 7:12
 „If you want to Fall“ (Marián Varga / Peter Saller) - 13:27
 „Strange theme“ (Marián Varga / Peter Saller) - 13:44
 „Concerto in D“  (Joseph Haydn, arr. Collegium musicum) - 12:40
 „PF 1972“ (Marián Varga / Kamil Peteraj)  – 22:00

CD 2 
 „Suita po tisíc a jednej noci“ (N. Rimskij-Korsakov / Marián Varga, Fedor Frešo, Dušan Hájek, František Griglák)  – 22:33
 „Piesne z kolovrátku“ (Marián Varga / Fedor Frešo / Dušan Hájek / František Griglák / Kamil Peteraj)  – 17:53
 „Eufónia“ (Marián Varga)  – 20:06
 „Ulica plná plášťov do dažďa“ (Marián Varga / Dušan Hájek) - 6:41

Skladby - CD reedícia z roku 2007

CD 1

„P.F. 1972“ 
 Part I.  - 7:03
 Part II. - 1:04
 Part III. - 2:09
 Part IV. - 6:10
 Part V. - 1:59
 Part VI. - 0:57
 Part VII. - 2:32

„Suita po tisíc a jednej noci“ 
 Part I. - 5:48
 Part II. - 5:18
 Part III. - 5:53
 Part IV. - 2:06
 Part V. - 3:23

CD 2

„Piesne z kolovrátku“ 
 „Preludium“ 1:48
 „Pieseň z kolovrátku“ - 4:23
 „Interludium I.“ - 0:35
 „Interludium II.“ - 1:41
 „Tvoj sneh“ - 4:44
 „Interludium III.“ - 0:47
 „Interludium IV.“ - 0:37
 „Chorál“ - 3:14

„Eufónia“ 
 Part I. - 2:58
 Part II. - 1:41
 Part III. - 4:34
 Part IV. - 5:57
 Part V. - 4:53

Tvorcovia 
 Marián Varga - Hammond organ, klavír, subharchord, zvonkohra
 Fedor Frešo - basová gitara, basová mandolína, spev
 František Griglák - elektrická gitara, mandolína, spev
 Dušan Hájek - bicie
 Pavol Hammel - spev
 Detský spevácky zbor pod vedením I. Klocháňa

Referencie

Externé odkazy 
 recenzia prvej CD reedície z roku 1992 
 recenzia CD reedície z roku 2007 

Albumy Collegium Musicum
Hudobné albumy z 1971
Dvojalbumy